ประกาศกระทรวงการคลังประกาศกระทรวงการคลังเรื่องการกำหนดให้ของได้รับยกเว้นจากบทบังคับตามความในมาตรา ๑๐แห่งพระราชกำหนดพิกัดอัตราศุลกากรพ.ศ.๒๕๓๐ อาศัยอำนาจตามความในมาตรา ๑๐ แห่งพระราชกำหนดพิกัดอัตราศุลกากรพ.ศ. ๒๕๓๐ รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้ ดังต่อไปนี้ข้อ ๑ให้ยกเลิก(๑) ประกาศกระทรวงการคลัง เรื่อง การกำหนดให้ของได้รับยกเว้นจากบทบังคับตามความในมาตรา๑๐ แห่งพระราชกำหนดพิกัดอัตราศุลกากร พ.ศ. ๒๕๓๐ ลงวันที่ ๒๘ ธันวาคม พ.ศ. ๒๕๔๔(๒) ประกาศกระทรวงการคลัง เรื่อง การกำหนดให้ของได้รับยกเว้นจากบทบังคับตามความในมาตรา๑๐ แห่งพระราชกำหนดพิกัดอัตราศุลกากร พ.ศ. ๒๕๓๐ (ฉบับที่ ๒) ลงวันที่ ๑๕ มกราคม พ.ศ.๒๕๔๖ข้อ ๒ ให้ของดังต่อไปนี้ได้รับยกเว้นจากบทบังคับตามความในมาตรา๑๐ แห่งพระราชกำหนดพิกัดอัตราศุลกากร พ.ศ. ๒๕๓๐(๑) เสบียง ยารักษาโรค ของใช้สิ้นเปลือง และของใช้ส่วนตัวซึ่งบุคคลที่มีสิทธิได้รับยกเว้นหรือลดหย่อนอากรได้นำเข้ามาในราชอาณาจักรเพื่อใช้เองบรรดาที่มีเหลืออยู่ในวันที่สิทธิได้รับยกเว้นหรือลดหย่อนอากรสิ้นสุดลง(๒) ของใช้ในบ้านเรือนที่นำเข้ามาเกินสองปี ซึ่งบุคคลที่มีสิทธิได้รับยกเว้นหรือลดหย่อนอากรได้นำเข้ามาในราชอาณาจักรเพื่อใช้เอง(๓) ของที่สามารถพิสูจน์ได้ว่าชำรุดหรือเสียหายจนไม่อาจจะซ่อมแซมเพื่อใช้การต่อไปอีกได้ตามระเบียบพิธีการที่กรมศุลกากรกำหนด(๔) ของอื่นๆ ที่ผู้มีสิทธิได้รับยกเว้นหรือลดหย่อนอากรได้นำเข้ามาในราชอาณาจักรเกินห้าปีความในวรรคหนึ่งมิให้ใช้บังคับกับรถยนต์หรือยานยนต์ข้อ ๓ ให้รถยนต์ดังต่อไปนี้ได้รับยกเว้นจากบทบังคับตามความในมาตรา๑๐ แห่งพระราชกำหนดพิกัดอัตราศุลกากร พ.ศ. ๒๕๓๐(๑) รถยนต์ซึ่งบุคคลที่มีเอกสิทธิ์ทางการทูตหรือเอกสิทธิ์ภายใต้ข้อตกลงความร่วมมือทางวิชาการหรือองค์การระหว่างประเทศ ได้นำเข้ามาในราชอาณาจักรเกินกว่าห้าปี นับแต่วันนำเข้า (๒) รถยนต์ที่มีลักษณะตามที่ระบุไว้ในพิกัดประเภทย่อย๘๗๐๓.๒๑.๒๙ ประเภทย่อย ๘๗๐๓.๒๑.๙๐ ประเภทย่อย ๘๗๐๓.๒๒.๑๙ ประเภทย่อย ๘๗๐๓.๒๒.๙๐ประเภทย่อย ๘๗๐๓.๒๓.๒๐ ประเภทย่อย ๘๗๐๓.๒๓.๓๐ ประเภทย่อย ๘๗๐๓.๒๓.๕๑ ประเภทย่อย ๘๗๐๓.๒๓.๕๒ประเภทย่อย ๘๗๐๓.๒๓.๕๓ ประเภทย่อย ๘๗๐๓.๒๓.๕๔ ประเภทย่อย ๘๗๐๓.๒๓.๙๑ ประเภทย่อย ๘๗๐๓.๒๓.๙๒ประเภทย่อย ๘๗๐๓.๒๓.๙๓ ประเภทย่อย ๘๗๐๓.๒๓.๙๔ ประเภทย่อย ๘๗๐๓.๒๔.๒๐ ประเภทย่อย ๘๗๐๓.๒๔.๓๐ประเภทย่อย ๘๗๐๓.๒๔.๕๐ ประเภทย่อย ๘๗๐๓.๒๔.๙๐ ประเภทย่อย ๘๗๐๓.๓๑.๒๐ ประเภทย่อย ๘๗๐๓.๓๑.๙๐ประเภทย่อย ๘๗๐๓.๓๒.๒๐ ประเภทย่อย ๘๗๐๓.๓๒.๓๐ ประเภทย่อย ๘๗๐๓.๓๒.๕๑ ประเภทย่อย ๘๗๐๓.๓๒.๕๙ประเภทย่อย ๘๗๐๓.๓๒.๙๑ ประเภทย่อย ๘๗๐๓.๓๒.๙๙ ประเภทย่อย ๘๗๐๓.๓๓.๒๐ ประเภทย่อย ๘๗๐๓.๓๓.๓๐ประเภทย่อย ๘๗๐๓.๓๓.๕๑ ประเภทย่อย ๘๗๐๓.๓๓.๕๒ ประเภทย่อย ๘๗๐๓.๓๓.๙๐ ประเภทย่อย ๘๗๐๓.๙๐.๑๐ประเภทย่อย ๘๗๐๓.๙๐.๒๐ ประเภทย่อย ๘๗๐๓.๙๐.๓๐ ประเภทย่อย ๘๗๐๓.๙๐.๕๑ ประเภทย่อย ๘๗๐๓.๙๐.๕๒ประเภทย่อย ๘๗๐๓.๙๐.๕๓ ประเภทย่อย ๘๗๐๓.๙๐.๕๔ ประเภทย่อย ๘๗๐๓.๙๐.๙๐ ประเภทย่อย ๘๗๐๔.๒๑.๒๑ประเภทย่อย ๘๗๐๔.๒๑.๒๒ ประเภทย่อย ๘๗๐๔.๒๑.๒๓ ประเภทย่อย ๘๗๐๔.๒๑.๒๙ ประเภทย่อย ๘๗๐๔.๓๑.๒๑ประเภทย่อย ๘๗๐๔.๓๑.๒๒ ประเภทย่อย ๘๗๐๔.๓๑.๒๓ ประเภทย่อย ๘๗๐๔.๓๑.๒๙ และประเภทย่อย๘๗๐๔.๙๐.๙๐ ที่ได้นำเข้ามาในราชอาณาจักรเพื่อใช้ภายใต้โครงการความช่วยเหลือระหว่างรัฐบาลไทยกับรัฐบาลต่างประเทศหรือองค์การระหว่างประเทศและภายหลังสิ้นสุดโครงการได้โอนไปเป็นของส่วนราชการตามกฎหมายว่าด้วยระเบียบบริหารราชการแผ่นดินข้อ ๔ ให้ของที่ได้รับการลดอัตราอากรในข้อ ๒ (๑๐)ของประกาศกระทรวงการคลัง เรื่อง การลดอัตราอากรและการยกเว้นอากรศุลกากรตามมาตรา ๑๒แห่งพระราชกำหนดพิกัดอัตราศุลกากร พ.ศ. ๒๕๓๐ ลงวันที่ ๓๑ ธันวาคม พ.ศ. ๒๕๔๙ และนำเข้ามาในราชอาณาจักรไม่เกินหนึ่งปีได้รับการยกเว้นจากบทบังคับตามความในมาตรา ๑๐ แห่งพระราชกำหนดพิกัดอัตราศุลกากร พ.ศ.๒๕๓๐ หากได้มีการโอนของนั้นไปในลักษณะ ดังต่อไปนี้(๑) โอนไปเป็นของบุคคลอื่นเพื่อผลิต ผสม ประกอบ หรือบรรจุเพื่อการส่งออกไปนอกราชอาณาจักร(๒) โอนไปเข้าในคลังสินค้าทัณฑ์บนตามกฎหมายว่าด้วยศุลกากรและภายหลังได้มีการส่งออกหรือนำออกนอกราชอาณาจักร ไม่ว่าในสภาพเดิมที่นำเข้าหรือในสภาพที่ผลิตผสม ประกอบหรือบรรจุแล้ว(๓) โอนไปเข้าในเขตอุตสาหกรรมส่งออกตามกฎหมายว่าด้วยการนิคมอุตสาหกรรมแห่งประเทศไทยของที่ได้รับการลดอัตราอากรตามวรรคหนึ่ง ในขณะที่โอนไปนั้นจะอยู่ในสภาพเดิมที่นำเข้าหรือในสภาพที่ผลิตผสม ประกอบ หรือบรรจุแล้วก็ได้ข้อ ๕ ให้ของที่ได้รับการยกเว้นอากรในข้อ ๓ (๓.๙)ของประกาศกระทรวงการคลัง เรื่อง การลดอัตราอากรและการยกเว้นอากรศุลกากรตามมาตรา ๑๒แห่งพระราชกำหนดพิกัดอัตราศุลกากร พ.ศ. ๒๕๓๐ ลงวันที่ ๒๘ ธันวาคม พ.ศ. ๒๕๔๔ และนำเข้ามาในราชอาณาจักรเกินกว่าห้าปีนับแต่วันนำเข้าได้รับการยกเว้นจากบทบังคับตามความในมาตรา ๑๐ แห่งพระราชกำหนดพิกัดอัตราศุลกากร พ.ศ.๒๕๓๐ข้อ ๖ ให้ของที่ได้รับการยกเว้นอากรในข้อ ๓ (๑๗) ของประกาศกระทรวงการคลังเรื่อง การลดอัตราอากรและการยกเว้นอากรศุลกากรตามมาตรา ๑๒ แห่งพระราชกำหนดพิกัดอัตราศุลกากรพ.ศ. ๒๕๓๐ ลงวันที่ ๒๘ ธันวาคม พ.ศ. ๒๕๔๔ ซึ่งแก้ไขเพิ่มเติมโดยประกาศกระทรวงการคลังเรื่อง การลดอัตราอากรและการยกเว้นอากรศุลกากรตามมาตรา ๑๒ แห่งพระราชกำหนดพิกัดอัตราศุลกากรพ.ศ. ๒๕๓๐ (ฉบับที่ ๖) ลงวันที่ ๑๕ มกราคม พ.ศ. ๒๕๔๖ ได้รับการยกเว้นจากบทบังคับตามความในมาตรา๑๐ แห่งพระราชกำหนดพิกัดอัตราศุลกากร พ.ศ. ๒๕๓๐ หากได้โอนของนั้นไปเป็นของส่วนราชการตามกฎหมายว่าด้วยระเบียบบริหารราชการแผ่นดินหรือรัฐวิสาหกิจเฉพาะที่เป็นองค์การของรัฐบาลตามกฎหมายว่าด้วยการจัดตั้งองค์การของรัฐบาลหรือกิจการของรัฐตามกฎหมายว่าด้วยการจัดตั้งกิจการนั้น ในลักษณะให้โดยไม่มีค่าตอบแทนหรือค่าภาระติดพันข้อ ๗[๑]ประกาศนี้ ให้ใช้บังคับตั้งแต่วันที่๑ มกราคม พ.ศ. ๒๕๕๐ เป็นต้นไปประกาศณ วันที่ ๓๑ ธันวาคม พ.ศ. ๒๕๔๙ปรีดิยาธรเทวกุลรัฐมนตรีว่าการกระทรวงการคลังวัชศักดิ์/ผู้จัดทำ๑๘มกราคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑ ง (เล่มที่ ๖)/หน้า ๑๓/๕ มกราคม๒๕๕๐